**DEMOKRATIA.FI -PALVELUIDEN OHJAUSRYHMÄ**

**Aika:** ke 18.5.2016 klo 14-16 nh. KO-TI

**Paikka:** Oikeusministeriö (Kasarmikatu 42, Helsinki)

**Osallistujat:** Johanna Suurpää, OM (pj)

Sami Demirbas, OM

Tarmo Maunu, OM

Liisa Männistö, OM

Anneli Salomaa, OM

Niklas Wilhelmsson, OM

**Poissa:** Tarja Saari, ORK

1. **Kokouksen avaus**

Puheenjohtaja avasi kokouksen.

1. **Ohjausryhmän asettamispäätös ja tehtävät**

Puheenjohtaja kävi läpi ohjausryhmän tarkoituksen ja tehtävät (asettamispäätös liitteenä).

1. **Demokratia.fi –palveluiden hallintamallit**

Anneli Salomaa esitteli demokratiapalveluiden luonnoksen hallintamalliksi (liitteenä). Päätettiin, että ohjausryhmän koolle kutsumisesta vastaa Niklas Wilhelmsson tarpeen mukaan. Ohjausryhmän sihteeriys on kiertävä (Demirbas, Männistö, Salomaa). Palveluiden vastuuhenkilöistä käytetään nimitystä tuotepäällikkö. Merkittävimmät palveluiden muutospyynnöt viedään ohjausryhmän käsiteltäväksi.

Päätettiin, että selvitetään ORK:n rooli sopimusten hallinnoinnin suhteen sekä työnjako OM:n ja ORK:n kesken palveluiden hallinnan osalta. Asia käsitellään tarkemmin seuraavassa kokouksessa.

Hallintamalliluonnosta täydennetään ja lähetetään sähköpostitse ohjausryhmän kommentoitavaksi/hyväksyttäväksi.

1. **Demokratia.fi -palveluiden kehittäminen 2016**

Käytiin läpi palveluiden kehittämissuunnitelmat ja tilannekatsaus (liitteenä).

Demokratia.fi: Palvelinsiirto on edelleen kesken. Päätettiin, että ylläpitosopimus Trimedian kanssa saatetaan voimaan mahdollisimman pian. Tehdään ylläpitosopimus sisältäen WP-päivitykset ja tilataan mahdolliset jatkokehitystoimet tarpeen mukaan tuntilaskutuksella.

Otakantaa.fi: Päätettiin edetä esitetyn suunnitelman pohjalta.

Aloitepalvelut: Päätettiin edetä esitetyn suunnitelman pohjalta.

Lausuntopalvelu.fi: Todettiin palvelun nykytilanne esityksen mukaisesti.

1. **Lausuntopalvelu.fi kehittäminen ja sopimusasiat**

Hyväksyttiin päätösesitys 1: Lausuntopalvelu.fi-palvelun sopimus päättyy 22.5.2016. Hyväksytään sopimuksen neljän vuoden mittainen optio. Sopimuksen irtisanomisaika on puoli vuotta. Tällä välin selvitetään mitä sopimuskauden jälkeen tehdään.

Hyväksyttiin päätösesitys 2 sillä varauksella, että hankinnan kustannukset ovat kohtuulliset: hankitaan tunnistautumiskonsultaatio Valtorilta. Selvityksessä tarkastellaan miten Palvelunäkymiin liittyminen, tunnistautuminen ja kirjautuminen olisi kokonaisuuden kannalta tarkoituksenmukaista toteuttaa.

1. **Demokratiapalveluiden kävijäseurannan kehittäminen**

Hyväksyttiin päätösesitys 1: Keskitetään kaikkien demokratiapalveluiden (poislukien nuortenideat.fi) kävijäseuranta Piwikiin ja poistetaan Google Analytics käytöstä.

Hyväksyttiin päätösesitys 2 sillä varauksella, että hankinnan kustannukset ovat kohtuulliset ja hankinta vähentää virkatyönä tehtävää seurantaa: Seurannan kehittämiseksi ja yhdenmukaistamiseksi käynnistetään hankinta Piwik-kävijäseurannan analytiikan konsultaatio-/suunnittelupalvelun ostamiseksi.

1. **KAPA-hanke**

Anneli Salomaa kävi läpi toteutusprojektin tilannekatsauksen (liitteenä). Palvelutietovaranto on tehty. Solitan osalta hanke etenee aikataulussaan. Keskusteltiin lausuntopalvelu.fi:n osalta palveluväylään liittymisen eri vaihtoehdoista (VIA / oma liityntäpalvelin). Päätettiin, että selvitetään kertakirjautumiseen liittyvät kysymykset ennen kuin tehdään päätöksiä liityntäpalvelimen osalta.

1. **Demokratia.fi palveluiden markkinointi, koulutus ja jalkautus**

Liisa Männistö kävi läpi suunnitelmat ja tilannekatsauksen. Päätettiin edetä esitetyn suunnitelman mukaisesti.

1. **Muut asiat**

Ei muita asioita.

1. **Kokouksen päättäminen**

Puheenjohtaja päätti kokouksen klo 15.55.